ΚΙΝΑ 1400 Μ.Χ.
Ευλογημένη βραδιά, μα την καρδιά του δράκου.
Είθε η καρδιά του δράκου να σας προστατεύει.
Να πάρει!
Σταμάτα!
Ώρα για δράση.
Σταματήστε τον κλέφτη!
Από την άλλη.
Αποστολή εξετελέσθη.
Χαιρετισμούς από την Κίνα.
Εδώ Σκυλί του Πολέμου 9-9, αιτούμαι άδεια πρόσδεσης.
Πράκτορα Μπάσα!
Ζεις;
Βδομάδες είχες να δώσεις σημεία ζωής.
Πήγε το μυαλό μας στο κακό.
Λοχαγέ Ίμπο!
Είχα παγιδευτεί σε θύελλα και δεν είχα επαφή, οπότε αυτοσχεδίασα.
Πετάω προς την πατρίδα, μαζί με το αντικείμενο.
Οι πληροφορίες μας έλεγαν ότι το χωριό προστατευόταν από κάποια μεγάλη δύναμη.
Υποθέσαμε ότι έπεσες θύμα της τοπικής Κατάρας του Δράκου.
Με λύπη μου αναφέρω
ότι δεν συνάντησα αληθινούς δράκους, παρά μόνο μια τοπική δεισιδαιμονία.
Κανείς δεν με καταράστηκε.
Μπήκα, πήρα αυτό που ήθελα και βγήκα.
Όλα για τη Γουακάντα.
ΧΑΘΗΚΕ ΚΑΙ ΒΡΕΘΗΚΕ
Ο Μπάσα. Γύρισε!
-Ναι! Ο Μπάσα! -Καλώς ήρθες ξανά, Μπάσα.
-Τα κατάφερες! -Χαίρομαι που είμαι σπίτι.
Καλώς τον Μπάσα.
Εντάξει, σας είμαι ευγνώμων.
Λοχαγέ Ίμπο.
Σχεδόν θίγομαι που θεώρησες ότι μπορεί να νικηθώ από μια κατάρα.
Σε έχω απογοητεύσει ποτέ;
Εντάξει… αλλά αυτό δεν επηρεάζει την αναφορά για την αποστολή.
Φαίνεται πως κάτι εξακολουθεί να λείπει.
Είσαι βέβαιος ότι τήρησες όλες τις παραμέτρους μας
και έφυγες χωρίς να προκαλέσεις αναστάτωση;
Με ξέρεις. Επιμελής όπως πάντα.
Όλα εξελίχθηκαν απολύτως ομαλά.
Πειράζει να πάμε οδηγώντας στη συλλογή αντικειμένων; Μακριά πτήση.
Όφειλες να πάρεις μόνο αυτό που ήταν μέσα στο άγαλμα.
Υπήρξαν… επιπλοκές.
Έχουμε πρωτόκολλα που διασφαλίζουν ότι οι αποστολές μας περνούν απαρατήρητες.
Η τήρηση του εγχειριδίου είναι απλή όταν είσαι σε γραφείο, φίλε μου.
Στον έξω κόσμο, όμως,
εμείς οι επιχειρησιακοί πράκτορες παίρνουμε πρωτοβουλίες.
Έχω δει εκπληκτικά πράγματα εκεί έξω,
αλλά αυτή τη θέα δεν τη χορταίνω ποτέ.
Θα βαρεθείς να τη βλέπεις, αν ο ανώτατος σύμβουλος Ρακίμ
δεν ικανοποιηθεί με την αναφορά σου.
Δεν εγκρίνει τις μεθόδους σου όσο οι… θαυμαστές σου.
Κάνω αυτό που πρέπει.
Ο τοπικός θρύλος δεν ήταν το μόνο που προστάτευε το αντικείμενο.
Κατάφερα να κερδίσω την εμπιστοσύνη του επιστάτη του ναού,
περίμενα την κατάλληλη στιγμή κι έκανα τη δουλειά.
Ακούγεται αρκετά απλό,
αλλά τίποτε δεν είναι ποτέ απλό μαζί σου.
Σωστά, πράκτορα Μπάσα;
Ανώτατε σύμβουλε Ρακίμ, έρχομαι φέρνοντας δώρα.
Χαιρόμαστε που επέστρεψες ασφαλής, όμως δεν ήταν αυτή η αποστολή σου.
Ναι, ξέρω.
Το βιμπράνιο ήταν ενσωματωμένο ως διακόσμηση σε αυτό το ιερό άγαλμα.
Δυστυχώς, θα πρέπει να καταστραφεί.
Λοχαγέ Ίμπο, αφήστε μας μόνους.
Ως συντονιστής αξιωματικός της αποστολής του Μπάσα, οφείλω…
Να συντάξεις τις αναφορές.
Μάλιστα, Ανώτατε Σύμβουλε.
Για μας, όλα αυτά είναι απλά κειμήλια.
Σε λάθος χέρια, όμως, μπορεί να σημάνουν το τέλος της Γουακάντα.
Ή του έξω κόσμου.
Δεν χρειάζεται να μου το υπενθυμίζετε.
Πέρασα βδομάδες αποκλεισμένος σε θύελλα για να ανακτήσω ένα από αυτά.
Ναι.
Μια εξέλιξη που θα κλόνιζε οποιονδήποτε πράκτορα, κι όμως…
εσένα όχι, καθώς φαίνεται.
Στο πεδίο, τα συναισθήματα αποτελούν περισπασμό.
Η αποστολή είναι που μετράει, Ανώτατε Σύμβουλε.
Με τι τίμημα, όμως, πράκτορα;
Κάτι δεν πάει καλά.
Ήσουν αγνοούμενος για βδομάδες, Μπάσα.
Πες μου, συνέβη κάτι στην αποστολή σου;
Ναι. Την εκπλήρωσα.
Μην αφήνεις την αλαζονεία σου να διαγράφει τα βάσανα που πέρασες.
Δεν πας να κερδίσεις κάποιον διαγωνισμό.
Μιλάμε για ανθρώπινες ζωές.
Ναι;
Μπάσα.
Οι τεχνικοί που επιθεώρησαν το σκάφος σου
για κάποιον λόγο δεν υπέβαλαν τα αρχεία της πτήσης σου.
Για το δικό μου σκάφος;
Το υπόστεγο δεν απαντάει.
Μπάσα, μήπως γνωρίζεις τι συμβαίνει;
Καλύτερα να πάω να ελέγξω.
Ευχαριστώ, Ανώτατε Σύμβουλε. Μου προσφέρατε πολλή τροφή για σκέψη.
Εδώ λοχαγός Ίμπο.
Μην ολοκληρώσετε τον έλεγχο του σκάφους του Μπάσα.
Θέλω να δω ο ίδιος τα αρχεία.
Είναι κανείς εκεί; Με ακούτε; Αναφέρατε…
Πώς μπήκες εδώ μέσα;
Ψάχνω τον Μπάσα!
Μπάσα είπες;
Μπάσα.
Είναι… Πώς μπήκες εδώ;
Ήρεμα. Όλα καλά.
Μπάσα.
Καλά. Τον Μπάσα θες;
Έλα. Ακολούθησέ με.
Να σου συστήσω μερικούς από τους καλύτερους πολεμιστές μας.
Εισβολέας! Επίθεση!
Μη! Όχι, μη!
Να πάρει!
Όχι! Έρχεται πίσω σου…
Ωχ, όχι! Πιάστε τον! Πάει να ξεφύγει!
Εσύ! Εσύ φταις γι' αυτό!
Τι; Εσύ έπεσες πάνω μου.
Πρέπει να είσαι πιο προσεκτικός.
Μιλάει το πρώτο άτομο που κουβάλησε κατάρα στη Γουακάντα.
Τι; Εγώ; Όχι.
Ανέφερε το όνομά σου, Μπάσα.
Σε προειδοποίησα. Κάτι περίεργο έδειχναν οι πληροφορίες μας.
Δεν με άκουσες.
Τι είναι όλα αυτά;
Τι συνέβη;
Τα έχω όλα θολά.
Δεν έχω ξαναδεί κανέναν τόσο γρήγορο.
Και μετά έγινε καπνός.
Ο εισβολέας φορούσε μάσκα, κύριε, και ξένα ρούχα.
Αλλά πώς θα μπορούσε να μπει εδώ κάποιος από τον έξω κόσμο;
Δεν θα μπορούσε. Εκτός αν…
Εκτός αν τρύπωνε μέσα μαζί με κάποιον άλλο.
Και σήμερα είχαμε μόνο μία άφιξη.
Του Μπάσα.
Του πράκτορα Μπάσα, κύριε;
Επέτρεψε σε κάτι να μπει στη Γουακάντα.
Αυτός και ο λοχαγός Ίμπο οφείλουν να λογοδοτήσουν.
Πρέπει να τον βρούμε. Να ομολογήσει αυτό που συνέβη.
Έλα, Ίμπο, προλαβαίνουμε να το σώσουμε.
Αναποδιές προκύπτουν συνέχεια.
Ναι, στο πεδίο!
Εδώ είναι το αρχηγείο!
Τώρα, όμως… αυτό είναι το πεδίο.
Και κανείς δεν το ξέρει καλύτερα από σένα.
Ο εισβολέας θα με ακολούθησε για να πάρει το άγαλμα.
Πρέπει να τον κρατήσουμε μακριά από τη συλλογή.
Κι οι δυνάμεις του Συμβούλου;
Ξέρεις κάθε στοά εφοδιασμού και κάθε μυστικό πέρασμα εδώ μέσα.
Πήγαινέ τες στο οπλοστάσιο.
Κάνε αντιπερισπασμό στις δυνάμεις του Ρακίμ.
Ο εισβολέας τα 'βαλε μόνος του με όλη την καφετέρια των Σκυλιών του Πολέμου.
Λες ότι θα τον αντιμετωπίσεις μόνος;
Αν δεν μπορώ να τον σταματήσω πριν φτάσει στα αντικείμενα,
τότε θα πρέπει να τον σταματήσουμε εκεί.
Μαζί.
Λοιπόν. Αντιπερισπασμός.
Ο συναγερμός του οπλοστασίου.
Αυτό θα κάνει δουλίτσα.
Συναγερμός στον Κόκκινο Τομέα, Ανώτατε Σύμβουλε.
Κατευθύνονται στο οπλοστάσιο.
Στείλτε όλες τις διαθέσιμες μονάδες! Τώρα!
Ποιος είσαι; Πώς με ακολούθησες;
Τζοράνι;
Σε περιέθαλψα, παρότι το ένστικτό μου μου έλεγε το αντίθετο.
Για να δω τι είχες κατά νου.
Και φαντάζομαι πως το βρήκα.
Κακώς με ακολούθησες εδώ, Τζοράνι.
Ώστε αυτή είναι η πατρίδα σου;
Δεν έχω ξαναδεί κάτι παρόμοιο.
Καταπληκτικό.
Κι εγώ που τόσο καιρό νόμιζα ότι νοιαζόσουν αληθινά για μένα.
Το στενάχωρο είναι ότι είχα αρχίσει να νοιάζομαι.
Παρότι, ειλικρινά, με προσβάλλει κάπως
που νόμιζες ότι θα πίστευα πως ήσουν ένας… χαμένος ταξιδιώτης.
Η αλήθεια πονάει.
Όντως θα πονέσει.
Εκτός αν πάρω αυτό που μας έκλεψες.
Που έκλεψα; Όχι, κλεμμένο από μας ήταν!
Εμείς ποτέ δεν κλέψαμε τίποτα.
Σε έβγαλα απ' το χιόνι, σε περιποιήθηκα!
Ήμουν σε αποστολή!
Πλέον, το ίδιο κι εγώ.
Τζοράνι, σε παρακαλώ.
Οι δικοί μου δεν θα σε αφήσουν να φύγεις από εδώ ζωντανή.
Αδιαφορώ.
Αναμφίβολα, στον Πορτοκαλί Τομέα θα συρρέουν ήδη ενισχύσεις.
Αν, λοιπόν, θες να βάλεις στο χέρι το άγαλμα,
κάνεις μεγάλο λάθος.
Πορτοκαλί, είπες;
Ευχαριστώ.
Να πάρει!
-Ποια είσαι; -Η ανόητη που αποπλάνησε έναν κλέφτη.
Για κάτσε, όχι. Εγώ αποπλάνησα εσένα.
Μ' αυτό το πλευρό να κοιμάσαι.
Δεν ήθελα να έρθουν έτσι τα πράγματα, Τζοράνι, αλλά προέχει η αποστολή μου.
Μην το κάνεις.
-Εσύ το είπες, προέχει η αποστολή. -Τζοράνι, μη!
Ώστε αυτό κάνετε.
Κλέβετε από άλλους πολιτισμούς.
Ή μήπως αυτό ήταν άλλη μια κατάκτηση για σένα;
Κι εγώ αυτό ήμουν;
Δεν πάει έτσι.
Δεν ήσουν μέρος της αποστολής.
Κι όμως μου είπες ψέματα.
Τζοράνι, το μέταλλο μέσα στο άγαλμα ανήκει στη Γουακάντα.
Μας το έκλεψαν πριν από χίλια χρόνια.
Μέσα σ' αυτά τα χίλια χρόνια,
το άγαλμα έγινε για μας πιο σημαντικό απ' ό,τι ήταν ποτέ για σας.
Λυπάμαι, Τζοράνι. Δεν μπορείς να το πάρεις.
Για τελευταία φορά. Σε παρακαλώ!
Σε συμπαθώ, Μπάσα.
Προσπάθησα πολύ να μη σε χτυπήσω, αλλά η υπομονή μου εξαντλείται.
Κάνε στην άκρη.
Όχι.
Όντως, είσαι πολύ καλή.
Αυτό κάνω όλη μου τη ζωή.
Κι εγώ το ίδιο.
Τυφλώθηκα.
Πώς το κάνεις αυτό;
Είμαι η Τζοράνι. Φύλακας των βουνών.
Νίκησα τον αθάνατο δράκο Σο-Λο
και άντλησα δύναμη από τη λιωμένη του καρδιά.
Τι;
Είμαι η Σιδερένια Γροθιά.
Τζοράνι, σταμάτα!
Ακίνητοι!
Ίμπο.
Ίμπο, κατέβασε το όπλο, σε παρακαλώ.
Τι; Γιατί;
Αγνόησες πλήρως τις ανησυχίες μου για την αποστολή
και ορίστε πού φτάσαμε.
Σε παρακαλώ. Δεν καταλαβαίνεις.
Όχι, εσύ δεν καταλαβαίνεις.
Τώρα, όλοι οι υπόλοιποι πρέπει να μαζέψουν τα δικά σου σπασμένα.
Ίμπο, αυτή η γυναίκα είναι πανίσχυρη.
Αν θέλουμε να λυθεί το πρόβλημα, πρέπει να σκεφτούμε τρόπο…
να τα βρούμε κάπως.
Είτε σ' αρέσει είτε όχι, όλα όσα έκανα σήμερα
ήταν για να την κρατήσω μακριά από το άγαλμα.
-Στάσου! -Όχι!
Υποθέτω ότι αυτό είναι δικό σας.
Αν απλώς μου το είχες πει από την αρχή, θα σε είχα βοηθήσει.
Τι; Μόνο αυτό χρειαζόταν να κάνεις;
Και θα αποφεύγαμε όλα αυτά;
Απλώς…
δεν σκέφτηκα να της δείξω εμπιστοσύνη.
Ούτε σε κανέναν άλλον.
Συγγνώμη, Ίμπο. Πάντα με πρόσεχες.
Έπρεπε να σε είχα ακούσει. Και…
Έπρεπε να συνειδητοποιήσω ποια ήσουν και τι έκανες για μένα.
Συγγνώμη, Τζοράνι.
Και οι δύο μού φερθήκατε καλά.
Εγώ ήμουν πολύ απορροφημένος από τα τρόπαια που κυνηγούσα για να το δω
ή για να σας ανταποδώσω τη φροντίδα που μου προσφέρατε.
Αν το είχα κάνει, μπορεί να είχαμε αποφύγει αυτόν τον χαμό.
Τι είναι αυτός ο χαμός;
Πας καλά;
Έχε μου εμπιστοσύνη και κάνε ό,τι κάνω.
Μα την Μπαστ, τι συνέβη εδώ;
Βασικά, Ανώτατε Σύμβουλε,
ήταν μια… εκπαιδευτική άσκηση…
που σχεδίασε ο λοχαγός Ίμπο από δω,
για να δοκιμάσει την ετοιμότητα όλων μας απέναντι σε ξένο εισβολέα.
Νωρίτερα, όταν ο λοχαγός μάς άφησε,
έστειλε το ψεύτικο σήμα συναγερμού από το υπόστεγο.
Το έκανα να ακουστεί ιδιαίτερα πειστικό.
Πράγματι!
Έπειτα, φόρεσε τη μάσκα του και παρίστανε τον πράκτορα του εχθρού.
Αντιμετώπισε μερικούς στην καφετέρια,
οι οποίοι ανταποκρίθηκαν καλά, αλλά όχι αρκετά καλά,
διότι, πώς να το κάνουμε…
ο Ίμπο μας… είναι θεριό ανήμερο, κύριε.
-Αλήθεια; Έτσι λες; -Σαφώς.
Και, όταν πια έφτασα εδώ,
ο Ίμπο όρθωσε το ανάστημά του σαν νέος Μπασένγκα και με πάτησε κάτω.
Έγιναν μικροζημιές, Ανώτατε Σύμβουλε, αλλά μάθαμε τι πρέπει να βελτιώσουμε.
Κι όλο αυτό ήταν δική σου ιδέα, λοχαγέ;
Μάλιστα, κύριε.
Τότε, μπορεί και να χαραμίζεσαι στην Ασφάλεια Αντικειμένων, Ίμπο.
Ας συζητήσουμε το ενδεχόμενο μιας αποστολής.
Μάλιστα, κύριε.
Και, Μπάσα, φρόντισε να συμμαζέψεις εδώ.
Είναι ένας χώρος τιμής και σεβασμού.
Ας ξαναγίνει έτσι.
Μάλιστα, κύριε.
Κι αυτή είναι δική μου. Αρκετά πήρατε ήδη.
Δεν θα ξαναπούμε λέξη γι' αυτό, Μπάσα.
Φρόντισε να μην πει ούτε αυτή.
Συμφωνώ και επαυξάνω!
Αν θες να την πας στο υπόστεγο, ακολουθήστε με.
Μπορώ να σας οδηγήσω με ασφάλεια στο σκάφος σου.
Ό,τι πεις. Πράκτορα Ίμπο.
Πράκτορας Ίμπο. Μ' αρέσει.
ΒΑΣΙΣΜΕΝΟ ΣΤΑ ΚΟΜΙΚ ΤΗΣ MARVEL
Υποτιτλισμός: Ειρήνη Παπαδάκη